
A járműforgalom és a levegőminőség összefüggései Győr város példáján

Dolgozatom a Széchenyi István Egyetemen zajló TÁMOP-4.2.2.C-11/1/KONV-2012-0012 kutatás részeként Győr levegőminőségét, kiemelten a nitrogén-oxidok és a közlekedés kapcsolatát elemzi. Az általam feldolgozott téma alapját az Észak-dunántúli Környezetvédelmi, Természetvédelmi és Vízügyi Felügyelőség adatbázisa, az általunk végzett környezeti levegő vizsgálata, illetve a forgalomszámlálási adatok szolgáltatták.
A légszennyezés és a közlekedés kapcsolata nem új keletű, így jelentős mennyiségű adat állt rendelkezésemre. A közlekedési rend, valamint a közúthálózat bővülése jelentős hatással van a légkör nitrogén-oxid mennyiségére a meteorológiai paraméterek mellett.
Vizsgálataim során a levegő minőségére éves, heti illetve napi átlagokra alapozva megállapítottam, hogy jelentős koncentrációesés mutatkozik a kezdeti, 1990-es évekhez képest. A heti ritmus esetén a hét eleji és a pénteki nap mutat magasabb nitrogén-oxid, illetve szálló por koncentrációt. A napi lefutást vizsgálva két csúcsot fedeztünk fel, amely az esetek többségében átfedést mutat a forgalmi csúcsokkal.
Két napos mérés keretében kívántuk felmérni, hogy forgalmi adatok mennyire vannak összhangban a nitrogén-oxid mennyiséggel.
A mérés teljes időtartalma alatt órás, és 8 perces mintavételre vonatkozó forgalmi adatokat rögzítettünk. Ezért 2013.09.10-én két magasságban, 16 mérőhelyen került sor 6 időpontban a környezeti levegő mintázására. A mérés helye a Szent István út – Jókai utca kereszteződése volt. A magassági különbség helyett az utca geometriája a dominánsabb befolyásoló tényező. A vizsgálat bizonyította a szűk utcakereszteződésben tapasztalható ún. utcacsatorna és utcaörvény hatást. 2013.09.12-én a Szent István út, a Szigethy Attila út és a Fehérvári út vizsgálata folyt. Kiderült, hogy a Fehérvári út mutat kimagasló értékeket. Mindkét nap vizsgált útszakaszainak eredményeihez viszonyítási alapként a Győr1 és Győr2 mérőkonténer értékeit használtam. A mért eredmények jelentősen a mérőkonténerek értékei felett vannak. A második nap, akárcsak az első mérési nap a forgalmi csúcsai a nitrogén-oxidok koncentrációjával párhuzamot mutat.
Összeségében megállapíthatjuk, hogy a közlekedés jelentősen hozzájárul a levegő minőségéhez, viszgálataink a forgalom és a légszennyezés között szoros összefüggést mutattak ki.



